ועדת המשנה לספורט, כנסת 20, פרוטוקול מספר 1, 2015-12-22 13:00

מכלוף מיקי זוהר: טוב, חברים אני פותח את הישיבה.

מכלוף מיקי זוהר: - - - כיוון די מונופוליסטי, הייתי מגדיר אותו, או שמא בלעדי, שאין בכלל שאלה כמו שבעבר הסיפור השליך על אזרחי המדינה וחובבי הכדורגל, מאחר שזה יגיע ישירות לכיסם הפרטי, בכך שהם יצטרכו לשלם יקר יותר בגין שידורי הטלוויזיה.

מכלוף מיקי זוהר: כמי שמגיע מעולם הספורט, גם כפי שהגדירו את זה – עסקן ספורט, והייתי יושב ראש קבוצת ספורט והייתי חבר בהנהלת מרכזי הספורט – מרכז מכבי – וחבר הנהלת איגוד הכדורסל, אני מכיר היטב את צרכי הקבוצות ואת הצורך שלהן להגדיל ולמקסם את ההכנסות שלהן, כי זה לא קל להתמודד עם ההוצאות הכספיות שיש למערכת ולקבוצה.

מכלוף מיקי זוהר: אבל להזכיר לכולם, תפקדינו הוא לייצג את הציבור ואת צרכי הציבור.

מכלוף מיקי זוהר: וצרכי הציבור שלפנינו קובעים שלא נוכל לתת יד או להשלים עם מצב בו הכיס של האזרחים, של אוהדי הכדורגל, נפגע מכך שהם יצטרכו לשלם הון עתק בשביל לראות משחק כדורגל.

מכלוף מיקי זוהר: משחק הכדורגל בסופו של דבר הוא משהו ציבורי ולא משהו אישי של בעלי הקבוצות.

מכלוף מיקי זוהר: ולכן אני מקיים את הדיון הזה.

מכלוף מיקי זוהר: יש לציין שאחד מהגורמים הדומיננטיים במאבק הזה הוא חבר הכנסת איציק שמולי, שיזם יחד איתי את הדיון וכמובן שהוא יאמר את דברו בהרחבה ואנחנו נקשיב לעניין בקשב רב, וננסה לייצר יחד שיח שיביא לפתרון.

מכלוף מיקי זוהר: להזכיר לחברים שיושבים פה בשולחן וגם לגורמים הרלבנטיים שלא יושבים פה בשולחן, במשפט אחד, כדי שנוכל להתחיל את הדיון הענייני.

מכלוף מיקי זוהר: הוועדה הזו היא ועדה שיש לה שיניים.

מכלוף מיקי זוהר: יש לה אפשרות לייצר מאבקים שהם מעבר למאבקים פרלמנטאריים, גם מאבקים שלטוניים כנגד הרעיון הזה.

מכלוף מיקי זוהר: ולמי שימצא לנכון לזלזל במסקנות הוועדה או להתעלם מהן, ייקח בחשבון שלא אני ולא חברי למאבק, חבר הכנסת שמולי, נשב מן הצד ונתבונן, אלא נצא למאבק עיקש למען אוהדי הכדורגל.

מכלוף מיקי זוהר: חבר הכנסת איציק שמולי, בבקשה.

איציק שמולי: תודה רבה אדוני יושב הראש.

איציק שמולי: אני לא כמוך מבין בכדורגל, אבל אני כן מבין בצרכנות ומתי דופקים את הלקוחות ואני חושב שזה הסיפור שהולך לקרות כאן.

איציק שמולי: בשנים האחרונות התקבע עיקרון די מקודש בטלוויזיה הרב ערוצית, שהאלמנט הזה של כדורגל ישראלי ועוד ענפים שונים שמשודרים בענפי הספורט, אינם משודרים באופן בלעדי רק מאחד מהשחקנים.

איציק שמולי: כלומר רק ב-YES או רק ב-HOT.

איציק שמולי: זה מתוך כוונה כפולה, קודם כל ובראש ובראשונה בואו נזכור על מה אנחנו מדברים פה.

איציק שמולי: אנחנו לא מדברים פה רק על טלוויזיה.

איציק שמולי: אנחנו מדברים פה גם על קידום הכדורגל הישראלי, ואם אנחנו סוגרים או מונעים את האפשרות ממנויים בחברות אחרות לצפות באותו כדורגל ישראלי, אז אני חושב שעצם הקטנת החשיפה פוגע באופן מובהק, או עלול לפגוע באופן מובהק בחשיפה אל הכדורגל הישראלי וזו טעות מסוג אחד.

איציק שמולי: הדבר השני, וכאן אנחנו נכנסים לעולם הצרכנות, עלול פה להיווצר מצב שהוא לא מתקבל על הדעת.

איציק שמולי: שאם אני אוהב וארצה לצפות בכדורגל ישראלי, אני אצטרך לרכוש את התוכן הזה ואני עלול למצוא את עצמי במצב שבו אני רוכש כדורגל ישראלי משחקן אחד, אבל אם הבן שלי אוהב כדורגל ספרדי או אנגלי, אני אצטרך לרכוש אותו ממישהו אחר.

איציק שמולי: וכך בבתי ישראל, בזמן שכמעט כל יום אנחנו עוסקים פה, אדוני יושב הראש, בשאלות של איך להוריד את יוקר המחיה, בטלוויזיה הרב ערוצית, משפחות בישראל יצטרכו להחזיק שני שחקנים בגלל הרפיון של הרגולטור.

איציק שמולי: אין שום חולק על זה ששחקנים חדשים בענף, בדרך כלל בכל ענף, צריכים הגנות מיוחדות כדי להיכנס לתחום ולייצר תחרות.

איציק שמולי: אבל מה שקורה כאן זה לא הנחות.

איציק שמולי: מה שקורה כאן זה סוג של הפקרות.

איציק שמולי: כשנכנסים שחקנים חדשים, לכולם ברור מה טיבו וטבעו של המוצר הזה שנקרא כדורגל ישראלי ואיזה שינויים דרמטיים אפשר לעשות בשוק התקשורת, אם מישהו מחזיק אותו רק בבלעדיות.

איציק שמולי: ובמקום הגנות ינוקא כאלו ואחרות, ינוקא, כן, בואו נזכור על מה אנחנו מדברים.

איציק שמולי: אבל במקום הגנות כאלו ואחרות, מה שקורה כאן לנגד העיניים זה פשוט הפקרות.

איציק שמולי: שרגולציה נורמאלית, שהיא רלבנטית גם לגבי הפקות מקור ועוד הרבה מאד דברים, שחלה על השחקנים האחרים בשוק של טלוויזיה רב ערוצית, כאן, מטעמים שונים ומשונים, היא פשוט לא מתקיימת.

איציק שמולי: אדוני יושב הראש, עלולה להיווצר פה פגיעה כפולה.

איציק שמולי: קודם כל בכדורגל הישראלי, שיגיע להרבה פחות בתי אב; ודבר שני ביוקר המחייה.

איציק שמולי: בזה שמשפחות בישראל בסופו של דבר עלולות למצוא את עצמן שהן משלמות יותר על הדבר הבסיסי הזה – כדורגל ישראלי.

מכלוף מיקי זוהר: אני מחזק את דבריך בכך שאני גם אומר שידוע ששוק הזכויות, בעצם כל מה שקשור לספורט במדינת ישראל, נמצא תחת הוראה מפורשת שאוסרת על חברות הכבלים והלוויין לרכוש זכויות שידור בבלעדיות.

מכלוף מיקי זוהר: עכשיו, למה היא עושה את זה?

מכלוף מיקי זוהר: בגלל שאנחנו רוצים לגרום לכך שכמה שיותר אנשים ישתתפו בחוויית הצפייה, מבלי להגביל אותם כלכלית.

מכלוף מיקי זוהר: עכשיו, מה שקורה, ברגע שאנחנו יודעים שיש גורם שנקרא חברת פרטנר במקרה הזה, שמשתתף במכרז, ובעצם לו אין את חובת האיסור הזו שקשור לבלעדיות, מפה מתחיל סלע המחלוקת, ובטרם חבר הכנסת ברושי יאמר מילה, רציתי לדעת אם המועצה לשידורי הכבלים והלוויין נמצאים פה היום, כדי לתת מענה לסוגיה שאנחנו כרגע רוצים לדון בה.

<יהודית גידלי: הם לא הגיעו.

איציק שמולי: זה לא זלזול בכבוד הכנסת, זו יריקה בפרצוף של הכנסת.

מכלוף מיקי זוהר: אז אנא, בהמשך לדבריו של חבר הכנסת שמולי, אני מבקש להעביר להם מכתב חריף לגבי ההחלטה שלהם לא להגיע היום לדיון החשוב והמהותי הזה, ובטח ובטח שנייה לפני שכנראה תהיה פה עבירה על החוק.

מכלוף מיקי זוהר: או שאני לא יודע אם נגדיר את זה עבירה על החוק, אבל בוא נגיד שהייתי מגדיר את זה כזלזול בעקרונות החוק ובעקרונות הדמוקרטיים שלנו כמחוקקים, שאנחנו רוצים להביע עמדה לגבי זכויות שידור בתחום הכדורגל, ופשוט כנראה התעלמו מהן במכרז הקרוב.

מכלוף מיקי זוהר: ברשותך, חבר הכנסת ברושי.

איתן ברושי: אולי נשמע עוד.

מכלוף מיקי זוהר: אוקיי.

מכלוף מיקי זוהר: האם יש פה מישהו ממשרד התרבות והספורט?

מכלוף מיקי זוהר: את רוצה לומר משהו בנושא?

מכלוף מיקי זוהר: יש לך איזו שהיא עמדה בנושא?

<עפרה שרון: האמת היא שלא.

מכלוף מיקי זוהר: אתם עדיין לא מעודכנים בנושא?

מכלוף מיקי זוהר: אתם לא יודעים?

מכלוף מיקי זוהר: השרה מעודכנת.

מכלוף מיקי זוהר: שלחתי לה מכתב, ומה?

מכלוף מיקי זוהר: לא אמרו לכם כלום?

מכלוף מיקי זוהר: טוב, היא חברה שלי למפלגה אז אני לא יכול לקרוא אותה לסדר.

איתן ברושי: אבל יכול להיות שעד הדיון הבא היא כבר לא תהיה שרת הספורט.

מכלוף מיקי זוהר: לא, לא, היא תהיה, היא תהיה.

מכלוף מיקי זוהר: אל תדאג.

איתן ברושי: כן?

איתן ברושי: סגרת כבר מי יהיה?

מכלוף מיקי זוהר: אני יודע מי ייקח את הפנים, אז היא תהיה.

איתן ברושי: בסדר.

איתן ברושי: אולי זה הדיווח מהישיבה.

מכלוף מיקי זוהר: תמשיך לעשות ספורט בספורט.

מכלוף מיקי זוהר: איציק לארי, מה עמדתך, אדוני?

מכלוף מיקי זוהר: כמובן, תפקידך הוא מנכ"ל מועצת הסדר ההימורים בספורט.

<איציק לארי: חשוב לי לציין, אני לא בקיא בפרטי המכרז.

<איציק לארי: לא קנינו ולא קראתי אותו, אבל חשוב לי לציין שאנחנו כטוטו, מכוח הסכומים שאנחנו מעבירים לקבוצות, אנחנו כפינו עליהן כל מיני משחקים.

<איציק לארי: לדוגמא משחק מרכזי או גמרים של כל מיני מפעלים שיהיו בערוצים פתוחים ללא תשלום.

<איציק לארי: כלומר, חשוב לנו שהמוצר הזה יהיה זול ונגיש לציבור הרחב, אבל מעבר לכך אין לי מה להוסיף, כי אני לא מכיר את הפרטים.

מכלוף מיקי זוהר: טוב.

מכלוף מיקי זוהר: יש פה נציגים של חברת פרטנר?

<יהב דרורי: כן.

מכלוף מיקי זוהר: תראה, אנחנו יודעים שלכם יש את האפשרות, אתם לא מחויבים לנושא של הבלעדיות.

<יהב דרורי: אני רוצה להניח את דעת הוועדה.

<יהב דרורי: אני רואה שאתם כבר הגעתם למסקנות, אז אני רוצה להפיג את החששות ולמנוע מכם כל חשש.

<יהב דרורי: אנחנו יכולים להבטיח לכם שלא היינו ניגשים למכרז אם לא היינו חושבים שיש ביכולתנו להביא בשורה לחובבי הספורט גם בהוזלת המחיר וגם - - -

מכלוף מיקי זוהר: אתה מוכן להתחייב על זה לפרוטוקול?

<יהב דרורי: רגע, אני מקריא מהמסר הכתוב שאושר על ידי בכירים ממני.

<יהב דרורי: אם תרשה לי, אני אמשיך.

מכלוף מיקי זוהר: בבקשה.

<יהב דרורי: הן בהוזלת המחיר הנוכחי לכל מי שירצה לראות את משחקי הכדורגל בישראל והן בהבאת טכנולוגיה מתקדמת יותר, שתאפשר גישה למשחקים האלה, לכל חובב ספורט בישראל, גם לאלה שלא יכולים לשלם את העלות של 200 שקלים על חבילת הבסיס של הכבלים והלוויין, שהיא לפי הדו"חות של ועדות ציבוריות, היא הגבוהה ביותר מבין מדינות מערב.

<מיכל רפאלי כדורי: ממש לא.

<מיכל רפאלי כדורי: תדייק.

<מיכל רפאלי כדורי: ממש לא.

<מיכל רפאלי כדורי: היא לא הגבוהה ביותר.

מכלוף מיקי זוהר: מי הגברת, בבקשה?

<מיכל רפאלי כדורי: מיכל רפאלי כדורי, סמנכ"ל רגולציה של YES.

<מיכל רפאלי כדורי: מבין הגבוהות, מבין הרוויות ברגולציה.

<מיכל רפאלי כדורי: צריך להשוות תפוחים לתפוחים.

<יהב דרורי: זה לא הדיון.

<יהב דרורי: מעבר להתחייבות הזאת – לעלות זולה יותר ולטכנולוגיה שתגיע לקהל יעד רחב יותר – כל מי שבעצם יהיה לו אינטרנט יוכל לקבל את המשחקים האלה, לא רק 1.5 מיליון בתי אב של הכבלים והלוויין, אלא 2.4 מיליון בתי אב בישראל.

<יהב דרורי: אני לא יכול כרגע להתייחס מעבר להתחייבויות - - -

איציק שמולי: אבל יושב הראש שאל אותך.

איציק שמולי: זה לא מה ששאלנו.

איציק שמולי: יושב הראש שאל אותך האם מנוי YES ו-HOT, מבחינתכם, יוכלו לצפות בשידורים - - -

<יהב דרורי: בהחלט.

איציק שמולי: לא, אני לא מתכוון לזה שהם יקנו ממך חבילות תוכן וימשיכו לשלם ל-YES או ל-HOT.

איציק שמולי: האם עצם זה שאתם - - -

<יהב דרורי: הם יוכלו להתנתק מ-HOT ו-YES.

איציק שמולי: אתה יודע, אפשר גם באמצעות הכדורגל הישראלי לשנות את מספר המנויים בסלולר.

איציק שמולי: גם את זה אפשר לעשות.

<יהב דרורי: כבוד חבר הכנסת, אם הוועדה הזו מעוניינת לשמר את המצב שבו יש חבילת בסיס שמנה ויקרה בישראל, וכל אחד שרוצה לצפות בספורט נאלץ לשלם אותה – מעל 200 שקלים - - -

<קריאה: יש ב-120 שקלים.

<יהב דרורי: על חבילה צרה.

<יהב דרורי: אתם נקנסתם על זה שאתם לא הצעתם אותה לציבור.

<מיכל רפאלי כדורי: מה אתה אומר?

<מיכל רפאלי כדורי: אני לא נקנסתי על זה.

<מיכל רפאלי כדורי: אל תדבר בסיסמאות.

<מיכל רפאלי כדורי: אני לא נקנסתי על זה.

<מיכל רפאלי כדורי: בבקשה.

<מיכל רפאלי כדורי: YES לא נקנסה.

מכלוף מיקי זוהר: בבקשה, חברים, אני אתן לכם להגיב.

מכלוף מיקי זוהר: גברת, אני אתן לך להגיב בעניין.

<יהב דרורי: אם מועצת הכבלים הייתה פה, הם היו מישרים את ההדורים ואומרים שזה - - -

מכלוף מיקי זוהר: תראה, אני שואל אותך שאלה פשוטה.

מכלוף מיקי זוהר: בעצם לפי מה שנראה, אנחנו הולכים להכביד על האזרח.

מכלוף מיקי זוהר: למה?

<יהב דרורי: לא, להיפך.

מכלוף מיקי זוהר: פעם אחת הוא יצטרך לשלם בעבור חבילת הכבלים שלו, כי הוא לא צורך רק ספורט, הוא צורך גם ערוצים נוספים שהוא רוצה לצרוך וזה לגיטימי; פעם שנייה, שהוא ירצה לצרוך גם כדורגל – לא ספורט אגב – כדורגל, כי יש עוד ספורט.

מכלוף מיקי זוהר: יש כדורסל, יש טניס, יש כדורעף.

מכלוף מיקי זוהר: כשהוא ירצה לצרוך כדורגל – הוא ישלם פעם נוספת.

מכלוף מיקי זוהר: אז מה שאתם אומרים פה - - -

<יהב דרורי: לו היינו יכולים - - -

מכלוף מיקי זוהר: רגע, תן לי להשלים רק את דברי, ברשותך.

מכלוף מיקי זוהר: מה שאתם אומרים פה, לא רק שלא חלה עליכם הוראת האיסור של הבלעדיות, שזה כבר יצור לנו בעיה בהמשך - - -

<יהב דרורי: אין שום בעיה.

מכלוף מיקי זוהר: אנחנו גם אומרים לאזרח תקשיב, אנחנו שמים אותך עכשיו באיזה שהוא צומת, שאתה תצטרך לקבל החלטה – או שאתה צופה בכדורגל ומשלם X, או חלילה משלם כדורגל וגם חייב להיות לקוח של מנוי אורנג', כי אם אתה לא באורנג', אתה גם לא תוכל לצפות בכדורגל, חלילה.

מכלוף מיקי זוהר: או שאתה תצטרך לבחור – על כדורגל אתה צריך לוותר.

מכלוף מיקי זוהר: הכדורגל הוא של כל עם ישראל.

מכלוף מיקי זוהר: כל מי שרוצה לצפות בכדורגל, יוכל לצפות בו ולא יצטרך להיות מוגבל בסנקציות כאלה ואחרות כדי לצפות בו.

מכלוף מיקי זוהר: אם זו הסיטואציה, אנחנו נלחם בה.

<יהב דרורי: להיפך.

<יהב דרורי: הוא יוכל לצפות בו במחיר זול יותר.

מכלוף מיקי זוהר: אנחנו נלחם בה.

מכלוף מיקי זוהר: זה מה שאני רוצה שיהיה ברור.

מכלוף מיקי זוהר: זו מהות הדיון.

מכלוף מיקי זוהר: ליצור מצב שהכדורגל במדינת ישראל יהיה נגיש לכל מי שחפץ בכך, מבלי להתנות לו שום דבר.

<יהב דרורי: בוודאי אדוני, אבל באנו לפה כדי להפיס את דעתכם.

מכלוף מיקי זוהר: אז כרגע אני לא מתרשם מדבריך, אני חייב לציין.

מכלוף מיקי זוהר: למה?

מכלוף מיקי זוהר: כי אתה אומר לי - - -

<יהב דרורי: אחרי שנזכה במכרז, אם נזכה, אני אשמח לבוא לוועדה ולהציג בפניכם את התכניות הספציפיות שיש לנו בעניין הזה.

<יהב דרורי: אני לא יכול להתייחס לזה עכשיו, כי בעודנו יושבים כאן - - -

איציק שמולי: אתה אומר אני מביא בשורה, כי אני אמכור נגיד ב-100, הם מוכרים נגיד ב-120, אז זו הבשורה שאני מביא לצרכנים.

איציק שמולי: לא.

איציק שמולי: כי עדיין הוא יקנה את ה-120 ממנו וממך הוא יקנה את ה-100.

איציק שמולי: נכון?

<יהב דרורי: לא, לא.

<יהב דרורי: אני אסביר לך כיצד בנויה שיטת החבילות בישראל כרגע.

<יהב דרורי: כדי לקבל את הזכות הנשגבת לרכוש את הכדורגל הישראלי ב-67 שקלים מערוצים בהפקת צ'רלטון, צריך לשלם קנס כניסה לתחום הזה ולשלם 200 שקלים עבור חבילת בסיס.

<קריאה: 120.

<יהב דרורי: רוב המנויים שלכם הם ב-120 שקלים?

<קריאה: מי שרוצה חבילת יסוד משלם 120 ויש לו גם את ערוץ חמש פלוס.

<יהב דרורי: מה הערבות שלכם?

<מיכל רפאלי כדורי: מה?

<מיכל רפאלי כדורי: אנחנו בחקירה?

<מיכל רפאלי כדורי: מה הסיפור?

מכלוף מיקי זוהר: שנייה חברים, שנייה.

<מיכל רפאלי כדורי: מה תזרים המזומנים שלכם, שהוא פי שבעה משלי?

מכלוף מיקי זוהר: סליחה, אם אפשר בבקשה לא להפריע.

מכלוף מיקי זוהר: אני תיכף אתן לך לומר דברים בצורה ברורה.

מכלוף מיקי זוהר: תראו, קודם כל אני חייב להודות שאני בניגוד עניינים, כי אני רכשתי את כל החבילות ו - - -

<יהב דרורי: אז אתה יודע בדיוק על מה אני מדבר.

מכלוף מיקי זוהר: ומשלם המון כסף בשביל לראות ספורט.

<יהב דרורי: בוודאי.

<יהב דרורי: היא הנותנת.

מכלוף מיקי זוהר: משלם גם על ספורט 1, ספורט 2, חמש פלוס, 58, כל הערוצים.

<יהב דרורי: אדוני חווה את זה על בשרו.

<איציק לארי: אתה בריא בנפשך, אתה מאד אוהב ספורט.

מכלוף מיקי זוהר: יום יום אני חווה את זה.

מכלוף מיקי זוהר: לא יום יום, חודש, חודש.

איציק שמולי: אני בנשיונל ג'אוגרפיק, זה עד פה.

<איציק לארי: תתחיל לראות ספורט, תראה שתתחיל ליהנות.

איתן ברושי: מיקי עכשיו דואג לסגור את העסקים בשבת, שכולם ילכו לראות כדורגל.

מכלוף מיקי זוהר: לא, לא.

מכלוף מיקי זוהר: זה כבר דיון הבא.

איתן ברושי: תהיה אזרחות כבוד למיקי, כי הוא דואג שכולם ילכו לכדורגל ולא יהיו מרכזי קניות.

מכלוף מיקי זוהר: לא את הכדורגל בשבת, אתה טועה.

מכלוף מיקי זוהר: לא.

מכלוף מיקי זוהר: אני רוצה שמי שלא רוצה לשחק בשבת, יוכל לשחק ביום חול.

איתן ברושי: זו מדינה חופשית.

מכלוף מיקי זוהר: אל תשאל.

מכלוף מיקי זוהר: אתה לא מבין - - -

איתן ברושי: לא, מיקי, אני רוצה לחזק אותך שאתה דואג שכולם יוציאו את המשאבים ואת האנרגיה על הספורט, ולא יוכלו - - -

מכלוף מיקי זוהר: רק תעשה לי טובה, אני יכול לצלם את זה לפריימריז הבאים שלי?

איתן ברושי: קודם כל אתה יודע שאני אעזור לך איפה שאתה רוצה.

מכלוף מיקי זוהר: הנה הגיע מנכ"ל משרד הספורט.

מכלוף מיקי זוהר: יוסי שרעבי, נכבדי, מנכ"ל משרד הספורט, בבקשה, תצטרף לשולחן.

מכלוף מיקי זוהר: תראו, תיכף אתם נוגעים בסוגיה, אני רק רוצה לומר דבר כזה, כדי באמת להיכנס לעומקה של סוגיה.

מכלוף מיקי זוהר: היום אני משלם על כל ערוצי הספורט.

מכלוף מיקי זוהר: אורנג' היום ניגשת על איזה ערוצים?

מכלוף מיקי זוהר: על איזה ערוצים אתם מתמודדים היום?

<יהב דרורי: על הזכות לשדר.

מכלוף מיקי זוהר: על מה?

מכלוף מיקי זוהר: איזה כדורגל?

מכלוף מיקי זוהר: של ליגת העל, כן?

מכלוף מיקי זוהר: ליגה לאומית וליגת העל, שהיום זה משודר בערוץ 5.

מכלוף מיקי זוהר: הליגה הלאומית תשודר בערוץ 5 ו-5 פלוס והכדורגל של ליגת העל ישודר גם בספורט 1 וספורט 2.

מכלוף מיקי זוהר: על זה אתם מתמודדים היום.

מכלוף מיקי זוהר: בוא, אני מודיע לך.

מכלוף מיקי זוהר: אתם הולכים להעלות את ההוצאה לצרכן בכל שקל שאתם תגבו על החבילה שלכם.

<יהב דרורי: לא.

מכלוף מיקי זוהר: אתה יודע למה?

מכלוף מיקי זוהר: כי אף אחד לא יעיז להתנתק מאף ערוץ, כדי לראות רק כדוגל ישראלי.

מכלוף מיקי זוהר: הערוצים האלה מכילים את כל תחומי הספורט, תן לי להשלים, אני יודע את זה היטב.

מכלוף מיקי זוהר: אני חי את זה.

מכלוף מיקי זוהר: אתה לא יכול לעבוד עלי, עם כל הכבוד.

מכלוף מיקי זוהר: הם חיים את כל תחומי הספורט שם.

מכלוף מיקי זוהר: אפילו שחייה הם רואים שם בערוצים האלה.

מכלוף מיקי זוהר: הם רואים טניס, הם רואים כדורגל, הם רואים כדורסל, הם רואים NBA, הם רואים הכל בכל הערוצים.

מכלוף מיקי זוהר: הכדורגל הישראלי הוא חלק לא גדול בתוך הערוצים האלה.

מכלוף מיקי זוהר: הוא מהווה חלק לא גדול.

מכלוף מיקי זוהר: הרוב הגדול שם – גם בערוץ ספורט 1 וגם בערוץ ספורט 2 – הוא ספורט ברחבי אירופה.

<יהב דרורי: אם זה ככה, - - - - - צריכה לדאוג, כי אם - - -

מכלוף מיקי זוהר: אתה רוצה לקחת את הכדורגל הישראלי ולעשות לו תג מחיר, סכום מסוים שמי שרוצה להנות ממנו יצטרך לשלם בעבורו.

<יהב דרורי: זה מה שעושים גם החברים שלך - - -

מכלוף מיקי זוהר: אז אני אומר לך שזה לא המצב, כי בכל ערוצי הספורט משדרים המון תכנים של ספורט.

מכלוף מיקי זוהר: התכנים של הספורט של הכדורגל הישראלי הם קטנים מאד ביחס לשאר התכנים - - -

<יהב דרורי: כשאדוני צריך - - -

מכלוף מיקי זוהר: הם משדרים שם תכניות אירוח, הם משדרים שם חדשות ספורט, הם משדרים שם עשרות דברים.

מכלוף מיקי זוהר: אתה רוצה לקחת את הכדורגל הישראלי ולהפוך אותו לתג מחיר.

<יהב דרורי: רק שאותו תג יהיה נמוך יותר, זה הכל.

מכלוף מיקי זוהר: הוא לא יכול להיות נמוך יותר, כי כל סכום שאתה תגבה הוא סכום נוסף על הסכום שגם ככה אנשים ישלמו.

<יהב דרורי: לא.

מכלוף מיקי זוהר: אתה מבין מה אתם מנסים לעשות פה?

מכלוף מיקי זוהר: אתם רוצים לרמות אותנו?

<יהב דרורי: לא.

<יהב דרורי: אנחנו נותנים לצרכן יותר חופש בחירה.

<יהב דרורי: אתם, השיטה שלכם רוצה לשמר את אותו דואופול קיים.

<יהב דרורי: הדואופול הקיים - - -

מכלוף מיקי זוהר: אתה לא תוכל להגן על זה.

<יהב דרורי: הדואופול הקיים היום בשידורים - - -

מכלוף מיקי זוהר: אתם לוקחים את הכדורגל הישראלי, מחריגים אותו מכל הספורט הישראלי, כל הספורט בעולם, ורוצים לגבות עליו סכום נוסף - - -

<יהב דרורי: גם שהוועדה מגנה על דואופול של שידורים.

איציק שמולי: תפסיק.

איציק שמולי: אין ועדה שאנחנו לא מתכסחים עם החברה האלה.

איציק שמולי: אל תחלק ציונים לחברי הכנסת.

<קריאה: לא, לא, וממי?

<קריאה: הדואופול הוא של הסלולר.

איציק שמולי: שמעת אותי?

איציק שמולי: את חלק לנו ציונים.

איציק שמולי: מי שישמע, פרטנר נלחמים ביוקר המחייה.

איציק שמולי: אל תחלק לנו ציונים, עם כל הכבוד.

מכלוף מיקי זוהר: טוב, אדוני, אני שמעתי את דבריך.

מכלוף מיקי זוהר: דבריך לא שכנעו את הוועדה בכלל.

מכלוף מיקי זוהר: כן, חברים, בבקשה.

<יורם מוקדי: אני אציג את עצמי, יורם מוקדי, סמנכ"ל התוכן של HOT בשש השנים האחרונות.

<יורם מוקדי: בעברי היותר אפל הייתי גם יושב ראש מועצת הכבלים.

<יורם מוקדי: ליוויתי את הרגולציה מינוקא.

מכלוף מיקי זוהר: מספסרים בכדורגל הישראלי.

<יורם מוקדי: הרגולציה בישראל - - -

מכלוף מיקי זוהר: אני ארצה לשמוע תגובה של ההתאחדות בעניין הזה.

<קובי ברדה: ההתאחדות לא פה.

<קובי ברדה: המנהלת פה.

מכלוף מיקי זוהר: המנהלת, לא משנה.

מכלוף מיקי זוהר: אני רוצה תגובה בעניין.

<קובי ברדה: תקבל.

<קובי ברדה: אני פה.

מכלוף מיקי זוהר: תגובה ברורה.

<קובי ברדה: אני נמצא כאן, בשביל מה?

מכלוף מיקי זוהר: רק אני רוצה - - -

עיסאווי פריג': סליחה, הדיון בספורט, חשבתי שהאולם יהיה מפוצץ.

מכלוף מיקי זוהר: תגיד לי רק ברמז, אני פשוט לא יכול להתאפק.

מכלוף מיקי זוהר: אתם מתכוונים להגן על הרעיון הזה של פרטנר לגשת למכרז?

<קובי ברדה: בוודאי, מה זאת אומרת?

<קובי ברדה: יש מישהו שבא וקנה את המכרז, בוודאי.

<קובי ברדה: אבל אם אתה רוצה שאני אתחיל לדבר, אני אדבר.

<קובי ברדה: אתה רוצה לעבור את כולם, אין בעיה.

<קובי ברדה: אני יושב פה וממתין.

מכלוף מיקי זוהר: לא, לא, אני אחכה.

<יהב דרורי: גם נציגי הצרכנים צריכים עוד לומר.

מכלוף מיקי זוהר: זה מאד מעניין.

מכלוף מיקי זוהר: אוהדי הכדורגל ישמחו לשמוע מה שיש לך לומר.

מכלוף מיקי זוהר: אתה מייצג את אוהדי הכדורגל או רק את הקבוצות, אפשר לדעת?

<קובי ברדה: חבר הכנסת זוהר, אני מייצג את מנהלת הליגות.

<קובי ברדה: זומנו אתמול תוך 24 שעות להגיע לדיון במהלך זה שיש התמחרות.

<קובי ברדה: אני לא מסוגל אגב להבין את הדיון.

<קובי ברדה: אתה מתדיין על ביצה שטרם נולדה.

<קובי ברדה: ואם פרטנר לא יזכו?

<קובי ברדה: למה הדיון הזה בכלל, ריבונו של עולם?

<קובי ברדה: הוא דיון שהוא לא מובן בכלל.

מכלוף מיקי זוהר: אתה רוצה לדעת על מה?

<קובי ברדה: אתה נמצא בתוך תהליך מכרזי.

<קובי ברדה: אם פרטנר לא זכו, אז על מה יהיה הדיון?

מכלוף מיקי זוהר: למה נתנו להם לגשת בכלל?

<קובי ברדה: מה זאת אומרת למה נתנו להם לגשת?

מכלוף מיקי זוהר: למה אישרתם להם לגשת?

<קובי ברדה: מה זאת אומרת מי נתן להם לגשת?

<קובי ברדה: אני לא מסוגל להבין את זה.

מכלוף מיקי זוהר: אתם אישרתם להם לגשת בניגוד לכל הכללים ואתם יודעים איזו סכנה מרחפת ואתם אישרתם להם לגשת.

<קובי ברדה: כבודו, על איזה כללים אתה מדבר?

מכלוף מיקי זוהר: מה זה איזה כללים?

מכלוף מיקי זוהר: אתה רוצה לקחת את זכויות הכדורגל, להחריג אותם מערוצי הכבלים, שאני, כחובב ספורט, יראה בערוצי הכבלים, בערוצי הספורט, את כל הספורט האפשרי, חוץ מכדורגל ישראלי, שעליו אני אצטרך לשלם בנפרד.

מכלוף מיקי זוהר: אתה מבין מה אתה עושה פה?

מכלוף מיקי זוהר: אתה לא מבין כנראה מה אתה עושה פה.

<קובי ברדה: בסדר.

מכלוף מיקי זוהר: עם כל הכבוד אני יודע מה קורה פה.

מכלוף מיקי זוהר: אני הבנתי.

מכלוף מיקי זוהר: לקח לי כמה דקות, אבל הבנתי.

מכלוף מיקי זוהר: אבל אם אתה לא מבין – אז מצבנו הרבה יותר חמור.

<קובי ברדה: בסדר.

מכלוף מיקי זוהר: כן, בבקשה.

<יורם מוקדי: נבנה פה עולם שלם משנת 2000, מהרגע ש-YES עלו לאוויר.

מכלוף מיקי זוהר: תשמע, נפל לי האסימון.

<יורם מוקדי: יש פה עולם של רגולציה.

<יורם מוקדי: אגב, הוא לא קיים בעולם הרחב, הוא קיים בישראל.

<יורם מוקדי: מי שרוצה לשדר טלוויזיה רב ערוצית בישראל, עם ערוצים ו-VOD, צריך להשקיע 8% מההכנסות שלו בהפקות מקור.

<יורם מוקדי: אם הוא רוצה לשדר ספורט, יש רשימה של אירועים שאני חייב לשדר.

מכלוף מיקי זוהר: זה קורה בערוצי הספורט היום.

<יורם מוקדי: אני חייב לשדר, לא רק את הצ'מפיונס ליג ו-NBA ולא רק את הליגה הספרדית, ולא רק את ליגה האיטלקית, אלא ענפים אולימפיים שונים.

<יורם מוקדי: אני חייב.

<יורם מוקדי: זו רגולציה.

<יורם מוקדי: נבנה פה עולם שלם שמחייב אותנו ואנחנו גם משקיעים בזה הרבה מאד כסף, כדי שיהיה עולם שלם של ספורט, של סרטים, של סדרות, של הפקות מקור.

<יורם מוקדי: זו הרגולציה שקיימת.

<יורם מוקדי: ולצד זה, הגיעו שחקנים חופשיים ללא רגולציה, שאנחנו התרענו כבר לפני 8 שנים ואמרנו תקשיבו, יגיע הרגע שמישהו יסתכל עליהם ועלינו ויגיד זה אותו מוצר, תחילו עליהם רגולציה.

<יורם מוקדי: תחילו הגנת ינוקא, תקבעו שהם רשאים לעשות מעט או הרבה, כמו שנקבע לגבי YES.

<יורם מוקדי: כש-YES קיבלו את הרישיון, משהשנה הראשונה הם היו צריכים לעשות הפקות מקור, בסכום נמוך יחסית, אבל היו צריכים לעשות הפקות מקור.

<יורם מוקדי: היו צריכים לעמוד בדרישת ישראל - - -

איתן ברושי: אני רוצה לשאול שאלה.

מכלוף מיקי זוהר: כן, תיכף נשאל אותו שאלה.

<יורם מוקדי: התרענו.

<יורם מוקדי: אמרנו לרגולציה תקשיבו, הכתובת על הקיר.

מכלוף מיקי זוהר: מנכ"ל הרגולציה ב-HOT - - -

<יורם מוקדי: סמנכ"ל תוכן ב-HOT.

מכלוף מיקי זוהר: הוא רוצה לשאול אותך שאלה, חבר הכנסת.

איתן ברושי: קוראים לי איתן ברושי.

איתן ברושי: אני רוצה לשאול את HOT, כפי שאני ראיתי אתם לא השלמתם את הפרישה שלכם על פי התנאים ההיסטוריים ויש אזורים שלמים, בעיקר בפריפריה, שאתם לא קיימים.

איתן ברושי: וגם קיבלתם, לא יודע למה הממשלה נתנה לכם שחרור - - -

מכלוף מיקי זוהר: זה לא המהות של הדיון, איתן.

איתן ברושי: רגע.

איתן ברושי: לא, השאלה איך הזכויות שאתה מגן עליהן, מגיעות לכל תושבי ואזרחי המדינה ולא רק למי שגדל במדינת תל אביב.

עיסאווי פריג': גם במגזר הערבי.

איתן ברושי: גם במגזר הערבי.

איתן ברושי: התכוונתי - - -

מכלוף מיקי זוהר: הלו, אני מבקש ממך, אתה במפלגת העבודה, אל תדבר על מדינת תל אביב.

איתן ברושי: למה?

איתן ברושי: אנחנו לא נגד.

מכלוף מיקי זוהר: טוב, חברים.

איתן ברושי: הבנת את השאלה?

מכלוף מיקי זוהר: כן, הבנתי את השאלה.

איתן ברושי: כשאתה עושה פה חשבון - - -

מכלוף מיקי זוהר: הוא ייתן לך תשובה קצרה, כי אנחנו רוצים להמשיך בדיון.

<יורם מוקדי: מדינת ישראל התברכה לצערנו בגלל גודלה הלא גדול, בפרישה מרבית של כבלים שלא - - - בעולם.

<יורם מוקדי: משרד התקשורת מטפל בסוגיה של פרישה אוניברסאלית על פי כללים שהוא קבע וחריגים שהוא קבע.

<יורם מוקדי: זה דבר ראשון.

<יורם מוקדי: דבר שני, יש גם צלחות בישראל ויש חברת לוויין ומי שלא רוצה להיות לקוח HOT ורוצה להיות לקוח YES - - -

איתן ברושי: יש מקומות שלא הגעתם, לא שלא רוצים.

מכלוף מיקי זוהר: התשובה ברורה.

מכלוף מיקי זוהר: חשוב לי לעדכן את החברים שנכנסו, במיוחד את חבר הכנסת עיסוואי פריג' ואת מנכ"ל המשרד.

מכלוף מיקי זוהר: אתם רוצים להבין מה קורה פה?

מכלוף מיקי זוהר: אני אקצר לכם בשני משפטים כדי שתבינו את מהות הסוגיה.

מכלוף מיקי זוהר: היום אתה רוכש חבילת ספורט בכבלים.

מכלוף מיקי זוהר: כל אחד היום רוכש איזו חבילה שהוא רוצה.

מכלוף מיקי זוהר: הוא רוצה לרכוש חבילה מורחבת יותר, צרה יותר, אבל הוא קודם כל מנוי של הכבלים, הוא רוכש חבילת ספורט.

מכלוף מיקי זוהר: מה עושים היום?

מכלוף מיקי זוהר: הכדורגל הישראלי, גם ליגה לאומית וגם ליגת העל, מתפרשים על כמה תחנות – על ערוץ 5, על ערוץ 5 פלוס, הוא מתפרש על בספורט 1, בספורט 2, לפעמים גם בערוץ אחד ובערוצים נוספים.

מכלוף מיקי זוהר: כשאתה רוצה לראות ספורט ישראלי היום, בעיקר כדורגל ישראלי, אתה צריך להיות מנוי של הכבלים, כי אתה במגוון הערוצים תצליח לצפות בכל משחקי הכדורגל, במידה ואתה חובב כדורגל.

מכלוף מיקי זוהר: מה עומד על סדר היום בדיון הזה?

מכלוף מיקי זוהר: חברת פרטנר ניגשת היום למכרז, רוצה לקחת את הכדורגל הישראלי ולהוציא אותו מתוך חבילות הספורט הקיימות ובעצם למכור אותו במחיר שהם ימצאו לנכון.

מכלוף מיקי זוהר: זה אומר שמחר בבוקר, אם חברת פרטנר זוכה היום במכרז, אתה תוכל לרכוש את כל תחנות הספורט שרק תרצה בכבלים, כי אתה אוהב לראות ספורט, אבל בכדורגל ישראלי אתה לא תוכל לצפות, כי הכדורגל הישראלי יעלה לך במחיר נפרד.

מכלוף מיקי זוהר: זה אומר שאתה תצטרך לשלם סכום נוסף של כסף, מעבר למה שאתה משלם לחברות הכבלים, כדי לראות כדורגל ישראלי.

מכלוף מיקי זוהר: לא ספורט ישראלי, כדורגל ישראלי.

מכלוף מיקי זוהר: מחר זה יהיה גם כדורסל ישראלי.

עיסאווי פריג': מי מוציא את זה למכרז?

מכלוף מיקי זוהר: המנהלת של ההתאחדות לכדורגל.

מכלוף מיקי זוהר: עכשיו רגע, ומחר בבוקר לא יהיה כדורסל ישראלי, זה יהיה גם טניס ישראלי ואחר כך זה יהיה גם כדור עף ישראלי וכדור יד ישראלי, ובסוף מי שישלם זה הציבור.

עיסאווי פריג': ברשותך, אני מבקש.

עיסאווי פריג': פתחנו את השיח.

מכלוף מיקי זוהר: רק תרשה שנייה לחבר הכנסת שמולי.

איציק שמולי: נקודת השכל פה, וקודם כל התיאור הוא מדויק, אבל נקודת הכשל היא שעד היום לא היה מצב שכדורגל ישראלי יכול להיות משודר רק ב-HOT או רק ב-YES.

איציק שמולי: למה זה נעשה?

איציק שמולי: גם מתוך רצון להגדיל כמה שיותר את החשיפה של הכדורגל, וגם כדי לא להעלות את יוקר המחייה.

איציק שמולי: כי אם אני קונה את כל הספורט שאני אוהב נגיד מ-YES או מ-HOT, ועכשיו אני אצטרך ללכת, בגלל שמכניסים מוסד חדש של זכויות שידור - - -

<יהב דרורי: אני אתקן.

<יהב דרורי: זה שגוי מה שאתה אומר.

מכלוף מיקי זוהר: תן לו להשלים את דבריו.

מכלוף מיקי זוהר: אני אולי אאפשר לך זכות תגובה, אבל תן לי לשמוע קודם כל את חבר ה כנסת שמולי.

איציק שמולי: עד היום, בכל מה שקשור לכדורגל, אם זה זכויות שידור בכדורגל הישראלי, בנושא הספציפי שאנחנו מדברים עליו, לא היה עניין של בלעדיות בין YES ל-HOT.

איציק שמולי: זאת אומרת שיכולת לצפות בזה גם פה וגם פה.

איציק שמולי: עכשיו מה שעושים, רוצים, היה ו-, ואני מקבל את הערתו של האדון מהמנהלת, היה ופרטנר זוכה במכרז, יכול להיות מצב של בלעדיות שהכדורגל הישראלי יהיה רק בפרטנר, ואז, אם אתה רוצה לראות מחר כדורסל ישראלי, כדורגל אנגלי, כדורגל ספרדי, אתה תצטרך לקנות את זה או מ-YES, או מ-HOT.

מכלוף מיקי זוהר: זה יהיה משודר בשניהם.

איציק שמולי: ואם אתה רוצה לראות בנוסף כדורגל ישראלי - - -

מכלוף מיקי זוהר: זה עוד כסף.

איציק שמולי: תצטרך לקנות בנפרד מפרטנר, וזה מייקר את יוקר המחייה.

מכלוף מיקי זוהר: ואני אומר ברשות

מכלוף מיקי זוהר: כם רק עוד משפט אחד.

מכלוף מיקי זוהר: בדיוק כמו שתיארת, אבל אני שואל את עצמי שאלה, אם אני פרטנר ואני ניגש למכרז, אני לא מחויב לתכניות מקור, אני לא צריך להחזיק ערוץ, אני צריך להחזיק כמה צוותי טלוויזיה שילכו לצלם את המשחקים.

מכלוף מיקי זוהר: העלויות שלי הרבה יותר נמוכות כדי לגשת למכרז הזה ולהציע הצעה יותר גבוהה, כי לי יותר קל לשדר את המשחקים, אבל אני אעשה את זה על חשבון הציבור.

<יורם מוקדי: סליחה, אני נקטעתי באמצע דברי, אני רוצה להשלים.

מכלוף מיקי זוהר: אוקי, סליחה, תשלים ואחריך חבר הכנסת פריג'.

<יורם מוקדי: בעולם הרגולציה שנכפה עלי, קבעו לנו דברים שאנחנו צריכים להשקיע בהם.

<יורם מוקדי: בסדרות דוקומנטריות, בהפקות מקור.

<יורם מוקדי: אגב, לא את כל הפקות המקור אני רוצה לעשות.

<יורם מוקדי: אני לא כזה צדיק.

מכלוף מיקי זוהר: ברור.

מכלוף מיקי זוהר: אתה גם מחזיק ערוץ שלם שיש בו עוד תכני ספורט, לא רק כדורגל ישראלי.

מכלוף מיקי זוהר: יש את כל תכני הספורט האפשריים.

<מיכל רפאלי כדורי: עם הוראות מאד מפורשות מה אנחנו חייבים לשים בבסיס.

<יורם מוקדי: ואם רוצים לשדר מכדורגל ואחרים ואז בחסות זה שאין רגולציה על מישהו, אין לו את המטלות ומותר לו לקחת רק את הדובדבנים ולמכור אותם איך שהוא רוצה בבלעדיות, כנגד כל הכללים שפעם היה להם היגיון.

<יורם מוקדי: עכשיו, אין הבדל בין חדירה של YES לבין חדירה של כל שחקן אחר.

<יורם מוקדי: כש-YES הגיעו לתחרות, כולם היו זקוקים לתחרות הזאת וכולם היו נואשות ועדיין החילו עליהם רגולציה וקבעו את האיסור הזה בשכל, כי אחרת היינו - - -

עיסאווי פריג': כן, כן, צ'רלטון היום.

מכלוף מיקי זוהר: צ'רלטון זה לא ליגה לאומית היום?

<יורם מוקדי: לא.

<יורם מוקדי: בליגה האנגלית למשל, שקראתי בעיתון שהמחירים סולפו רק בגלל הדבר הזה שמישהו - - - בכל מחיר.

מכלוף מיקי זוהר: חבר הכנסת פריג', בבקשה.

עיסאווי פריג': מה שמך, אדוני?

<יורם מוקדי: יורם מוקדי.

עיסאווי פריג': תראה, אדוני יושב הראש, אני אולי אגיד דברים שלא ימצאו חן בעיני חלק, אבל אתם ב-HOT ו-YES לא טלית שכולה תכלת.

מכלוף מיקי זוהר: הטלית הולכת להיות טלית שחורה עכשיו.

עיסאווי פריג': אני מנוי YES, יש לי את 4 תחנות הספורט שאני משלם את ה-100 שקלים לחודש בנוסף למנוי הרגיל.

עיסאווי פריג': אני נמצא שם, כי מה לעשות, יש לי מחלה ששמה ספורט.

מכלוף מיקי זוהר: כמוני.

מכלוף מיקי זוהר: אתה בניגוד עניינים עכשיו.

עיסאווי פריג': תן לי.

עיסאווי פריג': לא טלית, אבל צר לי מאד שהצרכן הוא בסדר עדיפות אחרון אצל רוב, אני לא רוצה להכליל, אצל רוב הפירמות ורוב החברות.

עיסאווי פריג': עכשיו מצטרפת לחגיגה המנהלת.

עיסאווי פריג': המנהלת, מאחר שהשורה התחתונה זה רווח והפסד.

עיסאווי פריג': אם אני יכול להוציא יותר כסף מבחירת השידורים, למה שאני לא אפתח?

עיסאווי פריג': מי זה הצרכן?

עיסאווי פריג': איפה הוא נמצא הצרכן?

עיסאווי פריג': באיזה עולם זה קיים, הצרכן?

עיסאווי פריג': מי שאוהב, מי שחולם, שימשיך לבוא.

עיסאווי פריג': הוא חייב לקבל, להסניף כדורגל.

עיסאווי פריג': הוא חייב.

עיסאווי פריג': אם אתמול המשחק בין הפועל באר שבע מכבי תל אביב היה בערוץ, אנא עארף, אמו, היינו משלמים 200 שקלים ורואים אותו.

עיסאווי פריג': זה ככה.

עיסאווי פריג': ואתם והם ועכשיו צרי לי מאד אדון מנהלת - - -

מכלוף מיקי זוהר: קובי.

עיסאווי פריג': קובי, אני מצטער, קובי, צר לי מאד.

עיסאווי פריג': אתם זה מה שמעניין אתכם.

עיסאווי פריג': השורה התחתונה.

עיסאווי פריג': עזוב את הליך המכרז.

עיסאווי פריג': וזה מקומם.

עיסאווי פריג': זה מקומם.

מכלוף מיקי זוהר: חבר הכנסת - - -

עיסאווי פריג': תשמע, אני אשמע אותך.

עיסאווי פריג': זה מקומם שאתם מנצלים את אהבת הספורט אצל הצרכנים בשביל למנף את זה לעוד אפס בשורה התחתונה.

עיסאווי פריג': שתדעו לכם, לא נרשה לכם.

עיסאווי פריג': נמשיך לשים את זה על סדר היום עד שדברים יהיו בכיוון.

עיסאווי פריג': נקודה.

עיסאווי פריג': שתדעו.

עיסאווי פריג': זה רק יריית הפתיחה.

מכלוף מיקי זוהר: אין מצב.

מכלוף מיקי זוהר: אני מציע לאורנג' למשוך את המכרז אם היו מתייעצים איתי.

מכלוף מיקי זוהר: כן, YES, בבקשה.

<מיכל רפאלי כדורי: שמי מיכל רפאלי כדורי, אני סמנכ"לית הרגולציה של YES, אני 16 שנה ב-YES, וגם אני, כמו יורם, הייתי יושבת ראש מועצת הכבלים לפני עוד מעט שני עשורים.

<מיכל רפאלי כדורי: מעולם לא הייתה בלעדיות ספורט מותרת, מיום שעלינו לאוויר.

<מיכל רפאלי כדורי: גם הכנסת הזאת דנה בזה הרבה פעמים.

<מיכל רפאלי כדורי: אין שום סיבה שזה יקרא עכשיו ואני מצטרפת בדברים האלה למה שאמר יורם.

<מיכל רפאלי כדורי: אני חייבת רק להגיד הערה לפרוטוקול.

<מיכל רפאלי כדורי: נתבקשתי, אדוני יושב הראש, על ידי יושב ראש מועצת הכבלים והלוויין, שנעדרה מפה, היא כתבה לי פשוט כרגע הודעה, לא הודיעו להם על הקדמת הישיבה.

<מיכל רפאלי כדורי: נאמרה פה ביקורת קשה עליהם - - -

מכלוף מיקי זוהר: על מי, סליחה?

<מיכל רפאלי כדורי: יושבת ראש מועצת הכבלים והלוויין, הרגולטור שלי, היא פשוט כתבה לי שהיא מבינה שנאמרו עליהם ביקורת על זה שהם נעדרו.

<מיכל רפאלי כדורי: לא הודיעו להם על הקדמת הדיון.

איציק שמולי: את יודעת מה, גם לי - זה לא מופנה אליך - אבל גם לי לא הודיעו היום בבוקר על הקדמת הדיון.

איציק שמולי: את יודעת מה עשיתי כמו ילד גדול?

איציק שמולי: נכנסתי לאתר הכנסת.

איציק שמולי: עשיתי קודם גוגל.

איציק שמולי: יושבת הראש על מועצת הכבלים והלוויין צריכה לדעת איך עושים גוגל, רושמים אתר הכנסת סלש ועדת החינוך ומגיעים לסדר היום של הוועדה.

איציק שמולי: רואים שהוועדה שינתה את שעת הדיון מהשעה 15:00 לשעה 13:00.

<מיכל רפאלי כדורי: נתבקשתי להעביר.

<מיכל רפאלי כדורי: בואו נעבור רק לגופו של עניין.

<מיכל רפאלי כדורי: אל תהרגו את השליח, רציתי לעשות טוב.

עיסאווי פריג': תגידי לה שתתחיל לעקוב.

<מיכל רפאלי כדורי: היא בוודאי עוקבת אחרי השידור, אני בטוחה.

<מיכל רפאלי כדורי: אני מבקשת להגיד שני דברים - - -

<שלי שנדור: הכנסת היא תחת הביקורת של הגברת.

<שלי שנדור: הכנסת היא לא תחת הביקורת של אף אחד.

<שלי שנדור: הריבון זה הכנסת, לא גברתי.

<שלי שנדור: הכנסת היא נבחרי הציבור.

עיסאווי פריג': היא העבירה מסר.

<שלי שנדור: גברתי לא אמורה לא לפקח על עבודת הכנסת ולא לבקר אותה.

<שלי שנדור: היא הריבון - - -

<מיכל רפאלי כדורי: את מדברת אלי?

<שלי שנדור: אני מדברת לגברתי, כן.

<מיכל רפאלי כדורי: בתור מה בדיוק?

<שלי שנדור: זה לא משנה.

<שלי שנדור: בתור אדם לאדם.

<מיכל רפאלי כדורי: אוקיי, אני מודה לך.

<שלי שנדור: בבקשה.

<מיכל רפאלי כדורי: נאמרו פה כמה דברים.

<מיכל רפאלי כדורי: קודם כל אני מבקשת לומר, חברי, יהב, מפרטנר, קצת זרק פה רפש בלי לבדוק את הדברים.

<מיכל רפאלי כדורי: חברת פרטנר, כמו יתר חברות הסלולר, שמבקשות להיכנס לתחרות בטלוויזיה, מבורכות.

<מיכל רפאלי כדורי: קודם כל שישקיעו את מה שאנחנו – YES ו-HOT - משקיעות בהפקות מקור, בתוכן שאנחנו מחויבים לשים בערוצי הבסיס שלנו, שייכנסו תחת רישיונות, שייקחו את תזרים המזומנים שלהם - - -

עיסאווי פריג': לא מעניין אותי.

עיסאווי פריג': אני מעניין אותי הצרכן.

עיסאווי פריג': אני לא אכנס לויכוח בינך לבינם.

עיסאווי פריג': זה לא מעניין אותי.

<מיכל רפאלי כדורי: חבר הכנסת פריג', תיתן לי להמשיך.

<מיכל רפאלי כדורי: זרקו פה רפש על החברה שלי, אני מבקשת לדבר.

מכלוף מיקי זוהר: רגע, לא, לא, עוד משפט כי אני רוצה להמשיך.

<יהב דרורי: אנחנו מתחייבים למחיר זול יותר.

מכלוף מיקי זוהר: אין בעיה, למחיר זול יותר שזה יתווסף להוצאה שיש היום גם ככה בכבלים.

מכלוף מיקי זוהר: אתה רוצה להוסיף על ההוצאה שיש גם ככה בכבלים.

<מיכל רפאלי כדורי: אני מבקשת לדבר.

מכלוף מיקי זוהר: אתה רואה אותי ואתה רואה טיפש מולך?

מכלוף מיקי זוהר: לא.

מכלוף מיקי זוהר: אז אני מבקש ממך.

מכלוף מיקי זוהר: אני מבקש ממך.

<מיכל רפאלי כדורי: חבר הכנסת זוהר, אני ישבתי בשקט ואני מבקשת לדבר.

מכלוף מיקי זוהר: אני יודע שישולם סכום נוסף על מה שמשלמים היום בכבלים או בלווין.

מכלוף מיקי זוהר: טוב, גברתי, עוד משפט, כי אני רוצה לסיים.

<מיכל רפאלי כדורי: שחברת פרטנר, שתזרים המזומנים שלה כחברת סלולר שמנה למדי, ואני לא מדברת על דואופול – שלוש חברות.

<מיכל רפאלי כדורי: כשחברת הסלולר הזאת תרצה להיכנס לטלוויזיה ותשקיע פרומיל ממה שאנחנו מחויבים להשקיע ושתהיה עליה הרגולציה הזאת, שתקנה זכויות.

מכלוף מיקי זוהר: אוקיי, ברור, תודה.

עיסאווי פריג': אני רוצה לשאול שאלה את YES.

עיסאווי פריג': אני משלם 100 שקלים ל-55, 56, 57, 58 – ארבעה ערוצים.

<מיכל רפאלי כדורי: שיש בהם את כל מפעלי הספורט, כאשר באנגליה ובארצות הברית עולים 100 דולר.

מכלוף מיקי זוהר: עכשיו אתה יודע מה אתה תצטרך לעשות.

מכלוף מיקי זוהר: אתה תצטרך לוותר על חלק מהערוצים.

מכלוף מיקי זוהר: אם אתה רוצה לראות כדורגל ישראלי, אתה צריך להחליט על מה אתה מוותר.

עיסאווי פריג': הבנתי.

מכלוף מיקי זוהר: למה?

מכלוף מיקי זוהר: כי אתה לא תוכל להרשות לעצמך לשלם אותם על הכדורגל הישראלי.

מכלוף מיקי זוהר: אתה תגיד רגע, אני אוותר על ספורט 1, ספורט 2? לא.

מכלוף מיקי זוהר: אני אוותר על חמש פלוס?

מכלוף מיקי זוהר: למה?

מכלוף מיקי זוהר: כי אני צריך לשלם גם על הכדורגל הישראלי.

מכלוף מיקי זוהר: אתה לא תוכל לצרוך ספורט.

מכלוף מיקי זוהר: יגבילו אותך

עיסאווי פריג': ארבע התחנות האלה יש בהם NBA, יש בהם אנגליה - - -

מכלוף מיקי זוהר: לא, אתה לא יכול יותר.

מכלוף מיקי זוהר: אתה צריך כדורגל ישראלי, אתה צריך להחליט.

<יהב דרורי: אני אסביר לאדוני.

<יהב דרורי: כש-YES נכנסה לזירת התחרות בתחילת שנות ה-2000 - - -

מכלוף מיקי זוהר: או ברצלונה.

<יהב דרורי: אבירי הרגולציה שיושבים בצד השני של השולחן, שוכחים להסביר לכם שכש-YES נכנסה לתחרות בתחילת שנות ה-2000, נקבע כלל פשוט מאד.

<יהב דרורי: חייבו את הכבלים בכלל שנקרא מאסט סייל, למכור את כל תכני הספורט גם ל-YES.

<יהב דרורי: אנחנו לא נהנים מכלל כזה.

<יהב דרורי: לנו - - -

מכלוף מיקי זוהר: אוקיי, הבנתי, המסר ברור.

מכלוף מיקי זוהר: אני רוצה להתכנס לקראת סוף הדיון.

<יהב דרורי: אני מתחייב - - -

מכלוף מיקי זוהר: המסר ברור.

<יהב דרורי: אני רק אשלים.

מכלוף מיקי זוהר: אתה תאמר את דבריך.

מכלוף מיקי זוהר: חשוב לי לשמוע.

<יהב דרורי: אדוני, אנא תן לי להשלים.

מכלוף מיקי זוהר: בעוד משפט אחד בלבד.

<יהב דרורי: לו תינתן לנו הזכות מאסט סייל, אני מתחייב לוועדה שאנחנו נציע את אותם תכנים שיש גם ביתר הערוצים, גם אצלנו - - -

מכלוף מיקי זוהר: אוקיי, הבנתי.

מכלוף מיקי זוהר: יש לך רישיון כרגע?

<קריאה: הוא לא רוצה רישיון.

<יהב דרורי: אני לא התנגדתי לרישיון.

מכלוף מיקי זוהר: אין לך.

מכלוף מיקי זוהר: בואו נמשיך.

מכלוף מיקי זוהר: אוקיי, תודה, ברור.

מכלוף מיקי זוהר: אתה יודע למה?

מכלוף מיקי זוהר: עכשיו בואו אני אגיד לכם.

מכלוף מיקי זוהר: תראו איך השולחן הזה, חברי, חברי הכנסת.

מכלוף מיקי זוהר: אני רוצה שתסתכלו איך השולחן בנוי.

מכלוף מיקי זוהר: תסתכלו.

מכלוף מיקי זוהר: באורח פלא.

מכלוף מיקי זוהר: מצד אחד אינטרס כלכלי מובהק של חברת אורנג'.

מכלוף מיקי זוהר: מצד שני אינטרס כלכלי מובהק של חברות הכבלים.

מכלוף מיקי זוהר: באמצע יושבת המנהלת עם אינטרס עוד יותר מובהק של בעלי הקבוצות.

מכלוף מיקי זוהר: איפה אוהדי הכדורגל?

מכלוף מיקי זוהר: מישהו פה בשולחן חושב עליהם?

עיסאווי פריג': איפה הצרכן?

איציק שמולי: עובדים ליוקר מחייתם.

<קריאה: אתה זימנת את הדיון.

מכלוף מיקי זוהר: אז זה אני חושב עליהם, נכון?

מכלוף מיקי זוהר: אז בוא אדוני יסביר לי איך הוא מבטיח לי, במידה ואורנג' תזכה, בוא אדוני מהמנהלת יזכיר לי שבמידה ואורנג' תזכה, איך אני מבטיח את כיסו של צרכן הכדורגל הישראלי.

<קובי ברדה: קודם כל חבר הכנסת זוהר, כמו שאמרתי קודם, אין לי ואין לי שום יכולת וגם לא רצון להתדיין בנושא מי יזכה, כי אנחנו נמצאים בתוך תהליך מכרזי שמתנהל ברגעים אלה ממש.

עיסאווי פריג': אם התהליך שגוי אנחנו נתערב.

<קובי ברדה: אין בעיה, בסדר, תתערב, חבר הכנסת פריג'.

<קובי ברדה: אתה המחוקק, אתה יכול להתערב במה שאתה רוצה.

<קובי ברדה: אני לא צריך לתת לך סמכות להתערב, תעשה מה שאתה רוצה.

<קובי ברדה: אני מסביר בכללים שידועים לנו עד התערבותה של הכנסת.

מכלוף מיקי זוהר: אתם קבעתם את כללי המכרז?

<קובי ברדה: בוודאי.

מכלוף מיקי זוהר: למי מותר ולמי אסור לגשת למכרז?

<קובי ברדה: בוודאי.

<קובי ברדה: כל - - -

מכלוף מיקי זוהר: לא חסמתם את אורנג' מלגש למכרז?

<קובי ברדה: לא חסמנו אף גורם.

מכלוף מיקי זוהר: תסביר לי אם היא זוכה מה הסיטואציה.

<קובי ברדה: אני לא - - -

מכלוף מיקי זוהר: האם אתה יכול להבטיח לי - - -

<קובי ברדה: לא.

<קובי ברדה: אני אגיד לך למה.

<קובי ברדה: אני אסביר למה.

<קובי ברדה: לאורנג' יש תוכנית עסקית שהיא הציגה אתמול בפני ועדת המכרזים.

<קובי ברדה: ועדת המכרזים קראה היטב את השיטה, את המתודולוגיה ואת הרצון.

<קובי ברדה: בשלב הזה מדובר עדיין באיזו שהיא התנהלות פנימית של אורנג', לכן אני לא הולך להתייחס, במיוחד כשאנחנו נמצאים בתוך הליך מכרזי, לגבי מה היא רוצה לעשות ובכלל לא בטוח שהיא זוכה.

<קובי ברדה: לכן אין לי שום רצון ושום יכולת בכלל לדבר על משהו שקורה כרגע.

<קובי ברדה: כל הדיון הזה - - -

מכלוף מיקי זוהר: אמרת - - -

<קובי ברדה: רגע.

<קובי ברדה: אני ישבתי בשקט, תן לי להסביר.

<קובי ברדה: או שאתה לא רוצה.

<קובי ברדה: זה בסדר.

מכלוף מיקי זוהר: אתה לא עונה אבל.

<קובי ברדה: אבל אני מסביר.

<קובי ברדה: יכול להיות שכל הדיון הזה הוא לא רלבנטי כי מי שיזכה זה צ'רלטון, RGE או שחקן אחר.

<קובי ברדה: זה בכלל לא רלבנטי.

<קובי ברדה: עכשיו, לגבי הנושא של המכרז עצמו.

<קובי ברדה: המכרז עצמו יהווה בשורה אדירה לא רק לאוהדים בליגת העל.

<קובי ברדה: אתה נוטה לשכוח וחבל, כי אתה הגעת מקריית גת שעלתה לליגה לאומית.

<קובי ברדה: עד לא מזמן הייתה-, אתה מכיר את הליגות הנמוכות.

<קובי ברדה: והמכרז שידור הזה, בניגוד לסייקל הקודם, מחייב שידור של כל המשחקים כולם, ללא יוצא מן הכלל בליגת העל, באיכות HD מינימום, ומעבר לזה, בליגה הלאומית ישודר משחק אחר מרכזי.

<קובי ברדה: חמישה משחקים ישודרו במסגרת ערוץ קיבוץ ושני המשחקים האחרונים שנותרו יצולמו.

<קובי ברדה: לכן, מבחינת האוהדים, אם שאלתך האם מישהו חשב על האוהדים, האם מישהו לקח בחשבון את האוהדים, התשובה היא חד משמעית כן.

מכלוף מיקי זוהר: על הכיס שלהם.

מכלוף מיקי זוהר: על הכיס שלהם חשבתם?

<קובי ברדה: כבודו, כל סטודנט שנה א' בכלכלה לומד ויודע, בשיעור הראשון למבוא לכלכלה, ככל שאתה מגביר את השחקנים בשוק, אתה מגדיל את התחרות, אבל אני לא רוצה להתייחס לנושא - - -

מכלוף מיקי זוהר: אבל יש בלעדיות.

מכלוף מיקי זוהר: אבל יש בלעדיות.

<קובי ברדה: רבותי, אני לא רוצה להתייחס ל - - -

מכלוף מיקי זוהר: על איזו תחרות אתה מדבר?

מכלוף מיקי זוהר: יש בלעדיות, איזו תחרות?

<קובי ברדה: רבותי, רבותי, אני לא רוצה - - -

מכלוף מיקי זוהר: בתחרות אני מגדיל את הכסף של בעלי הקבוצות, לא של ה - - -

<קובי ברדה: אני מסביר, כבוד יושב הראש.

מכלוף מיקי זוהר: מה אתה חושב שאנחנו.

<קובי ברדה: אני לא רוצה להתייחס - - -

איתן ברושי: חברה, זה לא משחק כדורגל.

איתן ברושי: תנו לו לדבר.

<קובי ברדה: תודה רבה חבר הכנסת ברושי.

<קובי ברדה: אני לא יכול להתייחס לתהליך שמתקיים כרגע ואני לא רוצה לא להגן על פרטנר ולא - - -

מכלוף מיקי זוהר: תודה.

מכלוף מיקי זוהר: תודה רבה.

מכלוף מיקי זוהר: תודה.

<קובי ברדה: אוקיי.

<קובי ברדה: דבר נוסף רק שאני רוצה לציין בכל זאת, שהוא משמעותי מאד.

<קובי ברדה: בתוך ההליך המכרזי הגענו לבית המשפט, בפני כבוד השופטת דפנה דניאלי, אני לא זוכר בדיוק את השם, לא משנה.

<קובי ברדה: ושם נקבע מנגנון שהוא מנגנון שבעצם מייצר כדאיות כלכלית למי שיזכה במכרז, לשמור על רמת מחירים נמוכה.

<קובי ברדה: מכיוון שאם יהיה לו פחות מ-250,000 מנויים הוא ישלם קנס של 10%.

<קובי ברדה: זאת אומרת 249,999 – הוא ישלם תוספת של תשלום.

מכלוף מיקי זוהר: אני לא מבין.

<קובי ברדה: אז אני מסביר.

<קובי ברדה: ומעל 250,000 הוא יצטרך לשלם 20%, המשמעות היא, וגם היא כתבה את זה בפסק הדין שלה, שהנושא הזה יהווה מעין חישוק לזכיין, לשמור על רמות מחירים נמוכות במיוחד, כי אם וכאשר סכומי המינימום, הסף שעליהם דוברו הם 55 מיליון, 20% יכולים להיות 10 מיליון, ולכן בסופו של יום אני מניח שהזכיין שיהיה, זה לא משנה כרגע מי שזה לא יהיה, יהיה חייב לקחת בחשבון מחיר שהוא מחיר סביר.

מכלוף מיקי זוהר: תודה רבה.

מכלוף מיקי זוהר: אני יכול להגיד לך בכנות רבה שבהמון המון נחישות ומקסימום כריזמה, לא נתת לנו תשובה.

מכלוף מיקי זוהר: חבר הכנסת שמולי, בבקשה.

איציק שמולי: קובי, אני מקבל את העמדה שלך שאתה לא יכול להתייחס למה שקורה כרגע במכרז, אבל אני כן חושב שאנחנו יכולים לשאול אותך על שיקול הדעת של אותו סעיף של הכנסת בלעדיות לתוך העניין הזה.

<קובי ברדה: אין בלעדיות.

<קובי ברדה: לא קיימת שום בלעדיות.

<קובי ברדה: אני מתנצל.

<קובי ברדה: אני לא יודע גם מאיפה הגיע נושא הבלעדיות, הוא פשוט לא מובן לי.

<קובי ברדה: בשום מקום לא כתוב בלעדיות, רבותי.

איציק שמולי: אז אולי אני אבהיר את עצמי.

<קובי ברדה: לא קיימת בלעדיות.

<יורם מוקדי: שמתם - - -

מכלוף מיקי זוהר: סליחה חברים, תנו לחבר הכנסת שמולי להשלים את דבריו, תודה.

איציק שמולי: יכול להיות למצב שבסופו של המכרז הזה, אחד, יהיה לנו מצב שבו הכדורגל הישראלי יכול להיות משודר רק אצל שחקן אחד?

<קובי ברדה: אני שוב לא מבין את השאלה.

מכלוף מיקי זוהר: כן, כן.

מכלוף מיקי זוהר: אתה יודע את התשובה, תענה כן.

<קובי ברדה: לא, אני לא מבין את השאלה.

מכלוף מיקי זוהר: זה לא יהיה רק אצל אורנג' אם הם זוכים?

מכלוף מיקי זוהר: מישהו אחר יוכל לשדר חוץ מאורנג'?

<קובי ברדה: רבותי, תקשיבו.

<קובי ברדה: אני לא יכול להתייחס לתכניות העסקיות של פרטנר, אם הם בכלל יזכו, כי אנחנו נמצאים בתוך תהליך מכרזי.

<קובי ברדה: אני יכול להגיד - - -

מכלוף מיקי זוהר: קובי, רגע, סליחה.

<יהב דרורי: ישודרו בערוצים פתוחים.

<קובי ברדה: בוודאי, רבותי.

מכלוף מיקי זוהר: אתה לא עונה תשובה.

<קובי ברדה: אז אני מסביר.

<קובי ברדה: המשחק המרכזי חייב להיות בערוץ פתוח.

מכלוף מיקי זוהר: לא המשחק המרכזי.

<קובי ברדה: משחק גמר הגביע - - -

מכלוף מיקי זוהר: אז מה עם שאר המשחקים?

<קובי ברדה: רבותי, הרגולטור זה לא אני.

<קובי ברדה: אתם יודעים מה, גם לצורך העניין אתם מעל הרגולטור.

<קובי ברדה: הרגולטור זה המועצה לכבלים ולעניין.

<קובי ברדה: הם אלה שקובעים.

מכלוף מיקי זוהר: הרגולטור - - -

<קובי ברדה: לא, סליחה, הם אלה שקובעים מה, מי וכמה, רבותי.

איציק שמולי: קובי, בוא רגע שנייה נוריד אנרגיות.

איציק שמולי: אני שואל אותך באופן ענייני ושקט, האם יכול להיות מצב, בסוף התהליך המכרזי, שבו הכדורגל הישראלי, לא המשחק המרכזי, אנחנו מדברים, שנינו יודעים על מה אנחנו מדברים, על הכדורגל הישראלי – האם הוא יכול להיות משודר רק אצל שחקן אחד?

איציק שמולי: זה שאתה אומר לי שיש את הקנס במקרה ולא מגיעים ל-250,000, זה לא מנחם אותי, למה אם משלמים קנס, לאן הולך הכסף?

<קובי ברדה: לא, זה לא משנה, זה מייצר אינסנטיב לאותו זכיין שאנחנו לא יודעים כרגע מי הוא, לשמור על רמת מחירים כזאת - - -

איציק שמולי: קובי, קובי, תנשום רגע.

איציק שמולי: אם יש קנס, אז המנהלת או הקבוצות מקבלות עוד כסף.

איציק שמולי: זה לא חוסך את העוול.

איציק שמולי: לכן אני שואל אותך באופן מדויק ותענה לי בבקשה באופן מדויק.

איציק שמולי: האם בסופו של התהליך המכרזי יכול להיות מצב שהכדורגל הישראלי משודר אך ורק בפלטפורמה אחת?

<קובי ברדה: אני שוב חוזר ואומר, אני לא יכול להתייחס לגבי מה שקורה - - -

מכלוף מיקי זוהר: הוא לא יענה לך, איציק.

מכלוף מיקי זוהר: הוא לא יענה לך, אתה לא הבנת?

מכלוף מיקי זוהר: הוא לא יענה לך על השאלה.

עיסאווי פריג': הזוי.

עיסאווי פריג': נמשיך לראות - - -

מכלוף מיקי זוהר: איציק, אתם נותנים המון כסף למנהלת ליגת העל וגם למנהלת של הליגה הלאומית.

מכלוף מיקי זוהר: את הכסף הזה אנחנו מביאים מהציבור.

מכלוף מיקי זוהר: אתה מבין מה קורה פה?

מכלוף מיקי זוהר: אתה יכול לומה משהו?

<איציק לארי: אמרתי, אנחנו אילצנו אותם, במסגרת ההסכמים הקודמים לשדר כל מיני משחקים – משחק מרכזי וגמרים למיניהם – בערוצים פתוחים.

<איציק לארי: במקרה הזה אני לא מכיר את פרטי המכרז.

<איציק לארי: לאחר שנלמד אותו, נראה מי זכה - - -

מכלוף מיקי זוהר: מתי תלמד?

מכלוף מיקי זוהר: המכרז קורה עכשיו.

<איציק לארי: כן, אבל אני לא יודע מי זכה ומה המשמעות של הזכייה.

<איציק לארי: אנחנו נלמד את זה.

מכלוף מיקי זוהר: אז אתם רוצים לקבוע דיון למחר אחרי שאורנג' יזכה?

מכלוף מיקי זוהר: אורנג' הולכים לזכות פה.

<קובי ברדה: איך אתה יודע שאורנג' הולכים לזכות?

מכלוף מיקי זוהר: מתמודד במכרז הזה.

<קובי ברדה: אבל איך אתה יודע שהם הולכים לזכות?

מכלוף מיקי זוהר: בגלל שהם יכולים להיות מונופול על הכדורגל הישראלי.

<קובי ברדה: אני חייב לומר לכבודו, זה נשמע מצמרר באוזן - - -

מכלוף מיקי זוהר: אתה יודע למה זה נשמע לך מצמרר באוזן, כי גם אתה יודע שזה נכון.

מכלוף מיקי זוהר: אתה יודע למה זה נכון?

<קובי ברדה: אנחנו נמצאים בתוך תהליך מכרזי עכשיו.

מכלוף מיקי זוהר: כי יש להם יכולת כלכלית יותר גבוהה מכל השאר לזכות במכרז הזה.

מכלוף מיקי זוהר: הם יכולים להיות מונופול על הכדורגל הישראלי.

מכלוף מיקי זוהר: זה הכי קל לגשת למכרז כזה, כלכלית, לוגית.

<יהב דרורי: אדוני יושב הראש, אתה טועה.

<יהב דרורי: YES היא חלק מקבוצת בזק.

<יהב דרורי: זה המונופול החזק ביותר - - -

<מיכל רפאלי כדורי: אוי, נו, יאללה.

<מיכל רפאלי כדורי: אולי נגיע לגז?

<מיכל רפאלי כדורי: לא דיברת על הגז.

עיסאווי פריג': איציק, אני שואל, חוזה הפרסום עם הקבוצות והמנהלת – יש בו תנאים והתניה לגבי אופן הפרסום?

<איציק לארי: בהחלט כן.

<איציק לארי: כמו שאמרתי לך, כפינו, אילצנו לשדר משחקים מסוימים בערוצים פתוחים.

<איציק לארי: בהחלט, אחרי שנלמד מה המשמעות של זוכה במכרז, מה המשמעות של הנגישות לכלל הציבור, בהחלט ניתן את הדעת על כך, גם בהסכמי השיווק הבאים.

<איציק לארי: בהחלט כן.

מכלוף מיקי זוהר: טוב, חברים, רק ברשותכם, לפני שאני מסכם, המועצה הציבורית לשידור.

<קריאה: אני ממש לא המועצה.

מכלוף מיקי זוהר: לא הצבעתי עליך, הצבעתי עליו.

מכלוף מיקי זוהר: בכמה משפטים.

<אלי בבא: אנחנו מרשות השידור, שנמצאים בפירוק.

<אלי בבא: רכשנו את מסמכי המכרז ולצערנו אנחנו לא יכולים לגשת, להציע הצעה לחבילת התוכן המרכזית, שזה המשחק המרכזי, בגלל שהאופק שלנו מאד מצומצם, אבל לאורך השנים, שלוש השנים האחרונות, שידרנו את המשחק המרכזי.

<אלי בבא: רק אתמול שוחחנו במשחק שהיה אתמול, כמה זה מעניין את הציבור הישראלי.

<אלי בבא: 637,000 איש נחשפו למשחק.

עיסאווי פריג': כמה?

<אלי בבא: 637,000 איש.

איתן ברושי: תאריך את המכרז הקיים בעוד שלושה חודשים.

<אלי בבא: הגענו לפיק של כמעט 16%.

<אלי בבא: מה שזה אומר, שזה מוצר שהציבור הישראלי צריך.

<אלי בבא: צריך שהוא יהיה נגיש לכולם והוא חייב לאפשר - - -

איתן ברושי: עד מתי המכרז הקיים בתוקף?

<אלי בבא: עד סוף העונה.

איתן ברושי: מה זה סוף העונה?

איתן ברושי: תאריכים.

<אלי בבא: עד יוני.

איתן ברושי: עד יוני 2016 אין שינוי במצב הקיים?

<אלי בבא: אין.

<אלי בבא: אנחנו מסיימים את שידורינו, רשות השידור יש לנו את ההסכם לשדר את העונה הנוכחית עד יוני.

איתן ברושי: אוקיי, 2016, זאת אומרת שיש פה מרווח זמן לשיקול דעת.

עיסאווי פריג': אני חולק עליך, ברושי.

איתן ברושי: אני לא אמרתי את דעתי, שאלתי אינפורמציה.

עיסאווי פריג': הרשות נסגרת במרס.

איתן ברושי: קודם כל אנחנו מאחלים לה אריכות ימים.

איתן ברושי: שתהיה בריאה עד 120.

<אלי בבא: רשות השידור פנתה למנהלת ולהתאחדות בבקשה להאריך לנו את הזיכיון בעוד שנה, מתוך הנחה שאם נשדר גם בתנאים הנוכחיים, הקיימים היום, באותן עלויות של זכויות, בעוד שנה, כדי שתאגיד השידור הציבורי יהיה על הרגליים ויהיה - - -

מכלוף מיקי זוהר: תודה רבה אדוני.

<אלי בבא: נוכל לקחת - - -

מכלוף מיקי זוהר: תודה רבה.

מכלוף מיקי זוהר: אני רוצה לסכם את הדיון.

מכלוף מיקי זוהר: תאמר משפט ואני אסכם את הדיון.

איתן ברושי: אני מציע באינפורמציה החשובה בעיני שנאמרה פה, שהמכרז הקיים שהוא עד סוף העונה, עד יוני 2016, מה שמאפשר ליושב הראש מיקי זוהר, להפוך את הדיון הזה להתייעצות ולפנות לגורמים הממונים.

איתן ברושי: בסופו של דבר לא כל כך ברור לי מי מקור הסמכות פה.

איתן ברושי: בסופו של דבר יש לנו רשויות שונות בחדר הזה.

איתן ברושי: לתת ליושב ראש הוועדה יום יומיים לשיקול דעת ולפנות לאותו גורם שאתה תחליט שהוא מקור הסמכות, ולהמתין עם המכרז הזה עד להתייעצות נוספת.

איתן ברושי: בסופו של דבר זו תהיה טעות לעשות בדיקה בדיעבד.

איתן ברושי: אם מה שאני מבין מנציג המנהלת, שהוא מגביל את עצמו כי הוא רואה פה בעיה משפטית.

איתן ברושי: אם הוא ידבר עכשיו, הוא יכול להיכשל באמירות מיותרות בתוך מכרז.

איתן ברושי: אתה לעומת זה, יכול לפי דעתי להטיל את כובד משקלך בעזרתנו, שהמכרז הזה יתעכב כדי לאפשר פה שיקול דעת נוסף, כי אין פה ואקום.

איתן ברושי: בוא, לא ייווצר שום ואקום.

איתן ברושי: אוהדי הכדורגל לא יפגעו מעצירה של כמה ימים.

איציק שמולי: רק תיקון, אנחנו לא מנסים להכשיל אותו.

איציק שמולי: לא ביקשנו ממנו להתייחס לזוכה.

איציק שמולי: ביקשנו להתייחס לתנאי המכרז.

מכלוף מיקי זוהר: בדיוק ככה.

מכלוף מיקי זוהר: ברשותכם, רק להבהיר איזו שהיא הבהרה.

מכלוף מיקי זוהר: חלילה, אם נשמע מדברי שיש לי משהו כנגד אורנג', אז חס וחלילה.

מכלוף מיקי זוהר: אורנג' היא חברה שמאד מאד חשובה במשק הישראלי ואנחנו מכבדים אותה מאד.

מכלוף מיקי זוהר: יש לי בעיה עם המצב המשפטי שייווצר אחרי המכרז, במידה ואורנג' תזכה, כי אין שאלה של - - -

<קובי ברדה: אבל לפני רגע אמרת שהיא זכתה כבר.

מכלוף מיקי זוהר: אני אומר לך בוודאות שסיכוייה - - -

<קובי ברדה: אה, בוודאות?

מכלוף מיקי זוהר: אל תנסה להשחיל לי מילים לפה.

מכלוף מיקי זוהר: הרי אני יודע שאתה דובר גדול, אבל גם אני יודע לדבר.

מכלוף מיקי זוהר: למדתי.

מכלוף מיקי זוהר: אתה יודע, תשעה חודשים בכנסת, אתה לומד לדבר מדויק.

מכלוף מיקי זוהר: סיכוייה של אורנג' לזכות במכרז הם גבוהים יותר משל שאר החברות ואתה יודע למה?

מכלוף מיקי זוהר: כי יש להם נקודת פתיחה טובה יותר משל שאר החברות, גם מבחינה כלכלית וגם מבחינת הפלטפורמה שהם צריכים להציג אחרי שהם יזכו במכרז.

מכלוף מיקי זוהר: העלויות הכלכליות של אורנג', כדי לממש את המכרז שאתה מבקשת, הן נמוכות יותר מהעלויות של החברות האחרות, כי החברות האחרות מחויבות לעוד תכנים בערוצי הטלוויזיה בהם הולכים להיות משודרים התכנים של הכדורגל הישראלי.

<יהב דרורי: לכן נוכל להציע את הזכויות במחיר זול יותר - - -

מכלוף מיקי זוהר: לכן אני אומר לך שתחושתי שאורנג' עומדת לזכות.

מכלוף מיקי זוהר: אחרי שהיא תזכה אנחנו נידרש לסיטואציה, ואתם תצטרכו לתת את ההסברים לא רק לי, גם לצופי הכדורגל הישראלי שמבקשים מחיר הוגן בגין צפייה בכדורגל שלהם, כשמדובר כמובן על הכדורגל הישראלי בלבד.

מכלוף מיקי זוהר: לא על כל ענפי הספורט.

מכלוף מיקי זוהר: עכשיו ברשות

מכלוף מיקי זוהר: כם אני רוצה לסכם את הדיון.

מכלוף מיקי זוהר: אנחנו כמובן יודעים היטב שהדיון הזה מתקיים טרם המכרז.

מכלוף מיקי זוהר: ברור לנו שהדיון הזה, וגם הקדמנו אותו מהשעה 15:00 לשעה 13:00 ולא בלבד כדי לומר את דברינו לפני שהמכרז קורה.

מכלוף מיקי זוהר: כי אנחנו סבורים שמנהלת הליגה, בהתאם לכל מה ששמענו כאן עכשיו, לא פעלה כנדרש.

מכלוף מיקי זוהר: לעניות דעתי, מנהלת הליגה לא ניהלה את המכרז הזה כראוי, מאחר שהיא לא התחשבה בצרכים של אוהדי הכדורגל.

מכלוף מיקי זוהר: היא התחשבה באינטרסים של בעלי הקבוצות – להרוויח כמה שיותר כסף וכמה שיותר הכנסות מהתשלום בעבור זכויות השידור.

מכלוף מיקי זוהר: כאשר דבר כזה קורה, ברור לכולנו שאנחנו, הנבחרים, לא נוכל לשבת מן הצד ולהתבונן.

מכלוף מיקי זוהר: אז נכון, לוועדה הזו יש כמה סמכויות.

מכלוף מיקי זוהר: אחת מהן זה חלוקת ההכנסות בספורט הישראלי, למי ששכח.

מכלוף מיקי זוהר: זה המנדט שקיבלתי מיושב ראש הוועדה.

מכלוף מיקי זוהר: יכול להיות שנצטרך לחלק את ההכנסות אחרי, איציק לארי.

מכלוף מיקי זוהר: יכול להיות שניתן פחות לכדורגל הישראלי.

מכלוף מיקי זוהר: למה ניתן פחות לכדורגל הישראלי?

מכלוף מיקי זוהר: כי גם ככה האזרחים משלמים המון כסף כדי שיצפו במשחקי הכדורגל.

מכלוף מיקי זוהר: אז יכול להיות שניקח מהכדורגל הישראלי ונעביר לשאר תחומי הספורט.

מכלוף מיקי זוהר: יכול להיות שזו גם אופציה.

מכלוף מיקי זוהר: יכול להיות שזו לא אופציה.

מכלוף מיקי זוהר: יכול להיות שבכדורגל הישראלי, שמי שמנהל אותו היום הוא המנהלת, הם יתעשתו ויכול להיות שהם יבינו שהגיע הזמן להתחשב במה שהציבור רוצה ולא רק בבעלי הקבוצות, ואני מכיר הרבה בעלי קבוצות ואני מכבד אותם, כי אני יודע מה זה להיות בעל קבוצה.

מכלוף מיקי זוהר: אני יודע מה זה לנהל קבוצה עם קשיים תקציביים.

מכלוף מיקי זוהר: אני יודע מה זה שאין משכורת לשלם לשחקנים ואני יודע מה זה כשאתה לא יכול לגמור את החודש והשחקנים שלך לא רוצים לעלות למגרש כי לא שילמת להם משכורת.

מכלוף מיקי זוהר: אבל הציבור פה הוא הרוב והציבור פה הוא החשוב.

מכלוף מיקי זוהר: לא בעלי הקבוצות.

מכלוף מיקי זוהר: אז עם כל הכבוד, אני חושב שאמר את זה גם חבר הכנסת שמולי וגם חבר הכנסת פריג' וגם חבר הכנסת ברושי בצורה שאינה משתמעת לשתי פנים.

מכלוף מיקי זוהר: במידה ובהנחה שמי שיזכה במכרז הזה זו תהיה חברת אורנג', הסוגיה הזאת תידרש שוב לדיון נוסף.

מכלוף מיקי זוהר: במידה והיא לא תזכה, אני מאחל לחברת אורנג' שבפעם הבאה יבואו על פלטפורמה יותר הוגנת ויותר ברורה למען ה - - -

<יהב דרורי: אין מכוונת וטובה יותר מפלטפורמה שמוזילה את המחיר לצרכן.

<יהב דרורי: אני לא מבין את עמדתה של הוועדה.

<יהב דרורי: אתם מדברים בניגוד ל - - -

מכלוף מיקי זוהר: אם חברת אורנג' תוכל לספק - - -

איציק שמולי: אתה לא תוכל להגיד שזה לא תוספתי.

איציק שמולי: על מי אתה עובד, תגיד?

<יהב דרורי: מה זאת אומרת זה לא תוספתי?

<יהב דרורי: זה חוסך את הצורך בחבילת בסיס.

מכלוף מיקי זוהר: אם חברת אורנג' - - -

<יהב דרורי: מתחייב - - -

מכלוף מיקי זוהר: אם חברת אורנג' - - -

עיסאווי פריג': מה אתה - - -, אתה זכית?

מכלוף מיקי זוהר: אדוני, שמענו את דבריך ואני רוצה לסכם ולומר.

איציק שמולי: ואם אני רוצה גם כדורגל אנגלי?

איציק שמולי: אתה מגדיל או מעלה?

איציק שמולי: אתה מעלה.

מכלוף מיקי זוהר: בדיוק כמו שאמר חבר הכנסת שמולי.

<יהב דרורי: אבל השבתי לך.

<יהב דרורי: לו הייתי - - -

מכלוף מיקי זוהר: אדוני, סליחה, סיימת לדבר.

<יהב דרורי: לא.

מכלוף מיקי זוהר: סיימת לדבר.

מכלוף מיקי זוהר: אדוני, אני לא רוצה לקרוא אותך לסדר, סיימת לדבר.

<יהב דרורי: אני רוצה להשיב.

מכלוף מיקי זוהר: יש לנו עוד דיון פה.

מכלוף מיקי זוהר: סיימת לדבר.

מכלוף מיקי זוהר: אם חברת אורנג' תוכל להבטיח לי שהיא תוכל להשתלב בערוצי ספורט נוספים או שמא לייצר ערוץ ספורט שנותן את כל התכנים, שהם זהים לייצר תחרות שווה אל מול הערוצים שיש היום בכבלים, אין שום בעיה שאורנג' תיקח חלק במכרז.

<יהב דרורי: אני יכול ל - - -

מכלוף מיקי זוהר: אין לי שום בעיה שהיא תמכור את שירותיה במחיר זול יותר מחברות הכבלים.

<יהב דרורי: מצוין.

<יהב דרורי: זה מה ש - - -

מכלוף מיקי זוהר: אבל אורנג' לא תיצור מונופול אל מול הכדורגל הישראלי בלבד, ביחס לאוהדי הכדורגל שרוצים לראות גם כדורגל ישראלי, גם ספרדי, גם אנגלי וגם פורטוגלי.

<יהב דרורי: אדוני - - -

מכלוף מיקי זוהר: תודה רבה, הישיבה נעולה.